Salzach
<s>Salzach je rijeka u Austriji i Njemačkoj, desna pritoka rijeke Inn, duga 220 km.</s>

<s>Njeno ime znači slana jer je sve do dolaska željeznice krajem 19. vijeka bila glavna prometnica za transport soli.</s>

<s>Karakteristike</s>

<s>Salzach izvire u Kitzbühelskim Alpama na granici Salzburga i Tirola (Općina Krimml) na nadmorskoj visini od 2469 metara, gdje se spaja više planinskih potoka.</s>

<s>Od izvora teče u pravcu istoka probijajući se uskim kanjonima kroz Alpe, kod
Schwarzacha im Pongau naglo zavija prema sjeveru i teče prema Salzburgu.</s><s>Ispod Salzburga, nakon što primi pritoku Saalach, rijeka donjim dijelom svog toka formira njemačko - austrijsku granicu da bi kod sela Überackern (odnosno Haiminga) na nadmorskoj visini od 356 
metara imala ušće u Inn.</s>

<s>Salzach je najveća rijeka u Austrijskoj saveznoj zemlji Salzburg sa slivom od 6.727 km².</s>

<s>Najveće pritoke Salzacha slijevaju se u rijeku u Visokom Tauernu to su: Krimmler Ache, Habach, Hollerbach, Felber Bach i Stubache, odnosno Kapruner, Fuscher, Rauriser i Gasteiner Ache.</s><s>Kratke sjeverne pritoke su Mallnitz i vode Zellerskog jezera.</s><s>Kod Pongaua i Tennengaua u rijeku uvire Großarlbach (s juga), kao i Wagrainer Bach, Fritzbach, Lammer i Almbach (sa istoka) i Mühlbach i Torrener Bach (sa zapada).</s>

<s>Izvori</s>

<s>Vanjske veze</s>

<s>Salzach na portalu Austria-Forum</s>

<s>Rijeke u Austriji
Rijeke u Njemačkoj</s>

